Blaze7451/Wiki-th-20250601 huggingface dataset:
วัดหนองแกเล็กสุวรรณาราม

วัดหนองแกเล็กสุวรรณาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสระพัฒนา อำเภอกำแพงแสน จังหวัดนครปฐม มีเจ้าอาวาสชื่อ หลวงตาเยื้อน ขันติพโล (พระพิศาลศาสนกิจ) 
วัดหนองแกเล็กสุวรรณารามก่อตั้งขึ้นโดยนายสะอาด สระทองโน (อรรจน์) กับภรรยา ที่มีความเลื่อมใสในหลวงตามหาบัย จึงได้บริจาคที่ดิน เพื่อสร้างวัด และได้รับบริจาคเงินจากหลวงพ่อเยื้อน บนที่ดิน 9 ไร่ 50 ตารางวา   เริ่มตั้งแต่ทำบุญถวายที่ดินแด่สงฆ์ เมื่อวันที่ 3 กุมภาพันธ์ พ.ศ. 2556 ยื่นเรื่องขออนุญาตสร้างวัดเมื่อเดือนเมษายน 2556 และ ยื่นเรื่องขอตั้งวัดเมื่อเดือนธันวาคม 2556 โดยให้ชื่อวัดว่า "วัดหนองแกเล็กสุวรรณโน" โดยสำนักงานพระพุทธศาสนาแห่งชาติได้ประกาศตั้งเป็นวัดขึ้นในพระพุทธศาสนา เมื่อวันที่ 4 พฤษภาคม 2557 รวมระยะเวลาดำเนินการ 1 ปี 3 เดือน และทายาทคุณพ่อกลมและคุณแม่เพียง สระทองโน ได้โอนกรรมสิทธิ์ที่ดินให้แก่สงฆ์แล้วเสร็จเมื่อวันที่ 23 กันยายน พ.ศ. 2557 วัดได้รับพระราชทานวิสุงคามสีมาเมื่อวันที 10 พฤษภาคม พ.ศ. 2559

**อ้างอิง**
หนองแกเล็กสุวรรณาราม
ช่อม่วง

ช่อม่วง เป็นชื่อขนมไทยชนิดหนึ่ง สันนิษฐานว่าเกิดขึ้นในสมัยพระบาทสมเด็จพระพุทธเลิศหล้านภาลัย พบในบทพระราชนิพนธ์เรื่อง กาพย์เห่ชมเครื่องคาวหวาน  ดังความว่า
ขนมช่อม่วงทำจากแป้งข้าวเจ้า แป้งมันและแป้งท้าวยายม่อม นำมานวดจนเนียน แล้วห่อไส้โดยไส้ของขนมช่อม่วงนิยมทำจากเนื้อสัตว์ นำมาผัดกับเครื่องปรุงรสต่าง ๆ จากนั้นนำไปนึ่งจนสุก บ้างเป็นไส้หวานทำจากฟักเชื่อมและงาขาวคล้ายไส้ขนมเปี๊ยะ ส่วนสีม่วงของขนมช่อม่วงนั้น ได้จากการนำดอกอัญชัน จากนั้นนำมาผสมกับแป้งก่อนนำไปห่อไส้ ถ้าเป็นไส้คาวจะเสิร์ฟคู่กับผักชี ผักกาดหอม และพริกขี้หนู แต่ถ้าเป็นไส้หวานนิยมพรมน้ำกะทิลงบนตัวขนมก่อนเสิร์ฟแทน

**อ้างอิง**
หมวดหมู่:ขนมไทย
หมวดหมู่:แป้งยัดไส้
ซอลฟอร์ด

ซอลฟอร์ด (Salford; d fərd) เป็นนครในเกรเทอร์แมนเชสเตอร์ ประเทศอังกฤษ ตั้งอยู่บนฝั่งตะวันตกของแม่น้ำเออร์เวลล์ สถานที่สำคัญในเมือง ได้แก่ ศาลากลางเมืองเดิม มหาวิหารซอลฟอร์ด สโมสรซอลฟอร์ดแลดส์และโบสถ์เซนต์ฟิลิป จากข้อมูลใน ค.ศ. 2021 มีจำนวนประชากร 129,794 คน

**อ้างอิง**
หมวดหมู่:เมืองในเกรเทอร์แมนเชสเตอร์
ซันเดอร์แลนด์

ซันเดอร์แลนด์ (Sunderland; d) เป็นเมืองท่าบทความนี้เน้นไปที่พื้นที่ที่สร้างขึ้นซึ่งไม่มีสถานะเป็นเมืองตามกฎหมาย แต่ได้รับการยกย่องอย่างกว้างขวางว่าเป็นเมือง เนื่องจากเป็นชุมชนหลักและเป็นชุมชนที่กำหนดในเขตพื้นที่การปกครองส่วนท้องถิ่นของนครซันเดอร์แลนด์ ซึ่งเป็นพื้นที่ที่ถือสถานะเป็นเมืองอย่างเป็นทางการ ในไทน์และเวียร์ (Tyne and Wear) ประเทศอังกฤษ เป็นท่าเรือที่ปากแม่น้ำเวียร์ ชายฝั่งทะเลเหนือ ห่างออกไปประมาณ km ทางตะวันออกเฉียงใต้ของนิวคาสเซิลอะพอนไทน์ มีประชากร 168,277 คน จากการสำรวจสำมะโนประชากร ค.ศ.  2021 ทำให้เป็นชุมชนที่ใหญ่เป็นอันดับสองในภาคตะวันออกเฉียงเหนือของอังกฤษ รองจากนิวคาสเซิล
ซันเดอร์แลนด์เคยได้รับการขนานนามว่าเป็น "เมืองต่อเรือที่ใหญ่ที่สุดในโลก" และเคยต่อเรือกว่าหนึ่งในสี่ของโลกจากอู่ต่อเรือที่มีชื่อเสียง ซึ่งมีอายุกว่า 1346 ปี ริมฝั่งแม่น้ำเวียร์

**เชิงอรรถ**

**หมายเหตุ**

**อ้างอิง**
หมวดหมู่:เมืองในอังกฤษ
หมวดหมู่:เทศมณฑลไทน์และเวียร์
ถนนหมายเลข 58 (ประเทศกัมพูชา)

ถนนหมายเลข 58 เป็นถนนแห่งชาติของกัมพูชา เชื่อมต่อระหว่างเทศบาลปอยเปต จังหวัดบันทายมีชัย กับเทศบาลสำโรง จังหวัดอุดรมีชัย ระยะทางประมาณ abbr=off

**ประวัติ**
ถนนหมายเลข 58 ก่อสร้างโดย บริษัท เซี่ยงไฮ้ คอนสตรัคชั่น กรุ๊ป ใช้เวลาก่อสร้าง 43 เดือน ภายใต้เงินกู้แบบผ่อนปรนและงบประมาณของรัฐบาลกัมพูชา ดูแลทางเทคนิคโดย บริษัท กวางโจว วรรณา คอนสตรัคชั่น ซุปเปอร์ไวเซอร์ จำกัด ภายใต้วงเงิน 122 ล้านเหรียญสหรัฐ เริ่มต้นการก่อสร้างในเดือนมิถุนายน พ.ศ. 2558 และก่อสร้างแล้วเสร็จในเดือนมกราคม พ.ศ. 2562 
ถนนหมายเลข 58 เปิดให้บริการเมื่อวันที่ 26 กุมภาพันธ์ พ.ศ. 2563 โดยมี ฮุน เซน นายกรัฐมนตรี และ หวัง เหวียนเทียน เอกอัคราชทูตจีนประจำประเทศกัมพูชา เป็นประธานในพิธีเปิดซึ่งจัดขึ้นในจังหวัดบันทายมีชัย โดยมีประชาชนและข้าราชการเข้าร่วมประมาณ 12,000 คน ซึ่งเส้นทางดังกล่าวเป็นเส้นทางยุทธศาสตร์สำหรับการป้องกันประเทศ รวมถึงจะช่วยอำนวยความสะดวกให้กับประชาชนในพื้นที่ภาคตะวันตกเฉียงเหนือด้านการคมนาคมและการค้า รวมถึงเชื่อมโยงเส้นทางการคมนาคมกับประเทศไทยตามแนวชายแดน 

**รายละเอียดของเส้นทาง**
ถนนหมายเลข 58 เริ่มต้นจากวงเวียนแยกออกจากทางหลวงหมายเลข 5 ในเทศบาลปอยเปต จังหวัดบันทายมีชัยขึ้นไปทางเหนือ จากนั้นวิ่งขนานไปกับแนวชายแดนไทย–กัมพูชา ซึ่งฝั่งไทยมีทางหลวงแผ่นดินหมายเลข 3446 ตัดคู่ขนานไปเช่นกัน จากนั้นผ่านอำเภอโอ-จเริว อำเภอสวายเจก และอำเภอถมอปวก ซึ่งแนวเส้นทางจะแยกกับทางหลวงแผ่นดินหมายเลข 3446 ในฝั่งไทยในอำเภอนี้ ซึ่งภูมิประเทศจะเปลี่ยนเป็นวิ่งขนานแนวทิวเขาพนมดงรักไปทางตะวันออก เข้าสู่อำเภอบ็อนเตียย์อ็อมปึลในเขตจังหวัดอุดรมีชัย และสิ้นสุดในเขตเทศบาลสำโรง ระยะทาง abbr=off

**สถานที่สำคัญ**
 เขตนิคมอุตสาหกรรมพิเศษปอยเปตโอเนียง- ปราสาทตาเมือนธม- ปราสาทตาควาย

**อ้างอิง**
หมวดหมู่:ถนนในประเทศกัมพูชา
หมวดหมู่:จังหวัดบันทายมีชัย
หมวดหมู่:จังหวัดอุดรมีชัย
ศาสนาอิสลามในประเทศอียิปต์

มหาวิทยาลัยอัลอัซฮัรที่ไคโร ประเทศอียิปต์ เชื่อมเข้ากับมัสยิดที่สร้างขึ้นประมาณ ค.ศ. 971 มุสลิมนิกายซุนนีบางส่วนถือว่าสถานที่นี้เป็นหนึ่งในฝ่ายผู้นำศาสนาอิสลามนิกายซุนนีที่มีอำนาจสูงสุดของโลก
ศาสนาอิสลามเป็นศาสนาหลักในประเทศอียิปต์ที่มีชาวอียิปต์ประมาณร้อยละ 90 ที่ระบุตนเองเป็นมุสลิม มุสลิมชาวอียิปต์ส่วนใหญ่นับถือนิกายซุนนี ส่วนน้อยนับถือนิกายชีอะฮ์ ศาสนาอิสลามเป็นศาสนาประจำชาติตั้งแต่ ค.ศ. 1980 เนื่องจากไม่มีการสำรวจสำมะโนประชากรทางศาสนา โดยจากสำมะโนประชากรของอียิปต์พบว่ามีประชากรกลุ่มน้อยที่ไม่ใช่มุสลิม ทำให้ไม่สามารถทราบจำนวนร้อยละที่แท้จริงของชาวมุสลิมได้ จำนวนร้อยละของมุสลิมที่แท้จริงยังไม่มีใครทราบ ส่วนจำนวนร้อยละของชาวอียิปต์ที่นับถือศาสนาคริสต์ ซึ่งเป็นศาสนาที่มีผู้นับถือมากเป็นอันดับ 2 ประมาณการไว้ที่ระหว่างร้อยละ 5 ถึง 10 ของประชากรทั้งหมดname=numbers

งานวิจัยจากมหาวิทยาลัยเคนต์อ้างแบบสำรวจโดยอาหรับบาโรมิเตอร์ใน ค.ศ. 2018 ระบุว่า ชาวอียิปต์ประมาณร้อยละ 11 ระบุตนเองว่าไม่เคร่งศาสนา ส่วนแบบสำรวจใน 2018 Wave ระบุว่าชาวอียิปต์ร้อยละ 47.2 เคร่งศาสนา ร้อยละ 39.8 ค่อนข้างเคร่งศาสนา และร้อยละ 10.4 ไม่เคร่งศาสนา ในแบบสำรวจอาหรับบาโรมิเตอร์เดียวกันของ 2018 Wave V รายงานว่า ร้อยละ 90.4 ระบุว่าเป็นมุสลิม ร้อยละ 9.6 ระบุว่าเป็นคริสต์ และร้อยละ 0.1 ระบุว่าไม่มีศาสนา

ก่อนหน้าการทัพของฝรั่งเศสในอียิปต์และซีเรียภายใต้นโปเลียน โบนาปาร์ต ปัญหาทางการศึกษา กฎหมาย สาธารณสุข และสวัสดิการสังคมของอียิปต์เกือบทั้งหมดอยู่ในอำนาจของเจ้าหน้าที่ศาสนา จากนั้นในสมัยจักรวรรดิออตโตมัน บทบาทสาธารณะและทางการเมืองของอุละมาอ์ (นักวิชาการด้านศาสนาอิสลาม) ได้รับการเสริมมากขึ้น ซึ่งเป็นการสานต่อนโยบายของรัฐสุลต่านมัมลูกอย่างมีประสิทธิผล ตามธรรมเนียมแล้ว การแบ่งแยกทางการเมืองในประเทศจะขึ้นอยู่กับการแบ่งแยกทางศาสนา ในช่วงคริสต์ศตวรรษที่ 19 ถึง 20 รัฐบาลชุดต่อ ๆ มาใช้ความพยายามอย่างกว้างขวางเพื่อจำกัดบทบาทของอุละมาอ์ในชีวิตสาธารณะ และสถาบันทางศาสนาถูกจัดให้อยู่ภายใต้การควบคุมของรัฐอย่างใกล้ชิดมากขึ้นเรื่อย ๆ

หลังการปฏิวัติอียิปต์ ค.ศ. 1952 รัฐบาลใหม่รับผิดชอบในการแต่งตั้งเจ้าหน้าที่ประจำมัสยิดและโรงเรียนสอนศาสนาอิสลาม เช่นเดียวกันกับการกำหนดให้มีการปฏิรูปมหาวิทยาลัยอัลอัซฮัรที่เริ่มต้นใน ค.ศ. 1961 นโยบายเหล่านี้ทำให้หัวหน้าแผนกสามารถดึงมาจากผู้อยู่นอกกลุ่มอุละมาอ์ที่ได้รับการฝึกอบรมแบบดั้งเดิมได้


**หมายเหตุ**


**อ้างอิง**


**แหล่งข้อมูลอื่น**
 Booknotes interview with Caryle Murphy on Passion for Islam: Shaping the Modern Middle East—The Egyptian Experience, 3 November 2002.- US State Department .


**อ่านเพิ่ม**
 Sufism: Origin, Growth, Eclipse, Resurgence by R.M. Chopra, 2016, Anuradha Prakashan, New Delhi. 978-93-85083-52-5.
สมเด็จสีสุวัตถิ์ พงศ์นารี มุนีพงศ์

สมเด็จสีสุวัตถิ์ พงศ์นารี มุนีพงศ์ (ស៊ីសុវត្ថិ ពង្សនារី មុនីពង្ស, สีสุวตฺถิ พงสฺนารี มุนีพงสฺ; ประสูติ 29 พฤษภาคม พ.ศ. 2490) เป็นพระธิดาในสมเด็จกรมหลวงสีสุวัตถิ์ มุนีพงศ์ และเป็นพระราชนัดดาในพระบาทสมเด็จพระสีสุวัตถิ์ มุนีวงศ์ ปัจจุบันพระองค์เป็นสมาชิกสภาองคมนตรีของกษัตริย์กัมพูชา และเป็นสมาชิกสภารัฐธรรมนูญกัมพูชา

**พระประวัติ**
สมเด็จสีสุวัตถิ์ พงศ์นารี มุนีพงศ์ ประสูติเมื่อวันที่ 29 พฤษภาคม พ.ศ. 2490 เป็นพระธิดาในสมเด็จกรมหลวงสีสุวัตถิ์ มุนีพงศ์ ประสูติแต่นักนางเนียรี (สกุลเดิม ซน) และเป็นพระราชนัดดาในพระบาทสมเด็จพระสีสุวัตถิ์ มุนีวงศ์ ซึ่งในเวลาต่อมาพระบาทสมเด็จพระนโรดม สีหนุ และพระมหาวีรกษัตรีย์นโรดม มุนีนาถ สีหนุ พระวรราชมารดา ทรงรับสมเด็จสีสุวัตถิ์ พงศ์นารี มุนีพงศ์ ไว้ในพระบรมราชูปถัมภ์ เปรียบพระราชธิดาเลี้ยง
พระบาทสมเด็จพระนโรดม สีหนุ โปรดเกล้าฯ สถาปนาสมเด็จสีสุวัตถิ์ พงศ์นารี มุนีพงศ์ ขึ้นเป็น พระองค์เจ้า (ព្រះអង្គម្ចាស់, พระองคฺมฺจาส) เมื่อ พ.ศ. 2536 และในรัชกาลพระบาทสมเด็จพระบรมนาถนโรดม สีหมุนี โปรดเกล้าฯ สถาปนาสมเด็จสีสุวัตถิ์ พงศ์นารี มุนีพงศ์ ขึ้นเป็น สมเด็จ (សម្តេច, สมฺเฎจ) เมื่อ พ.ศ. 2547

**อ้างอิง**
หมวดหมู่:เจ้าหญิงกัมพูชา
หมวดหมู่:ราชสกุลสีสุวัตถิ์
หมวดหมู่:บุคคลจากพนมเปญ
ซันเดอร์แลนด์ (แก้ความกำกวม)

ซันเดอร์แลนด์ (Sunderland) เป็นเมืองในเทศมณฑลไทน์และเวียร์ ประเทศอังกฤษ นอกจากนี้ยังอาจหมายถึง- สโมสรฟุตบอลซันเดอร์แลนด์- มหาวิทยาลัยซันเดอร์แลนด์
อิเล็กตรอนขาดคู่

ตารางธาตุที่ธาตุที่มีอิเล็กตรอนขาดคู่ได้รับการระบายสี
ในเคมี อิเล็กตรอนขาดคู่ คือ อิเล็กตรอนที่อยู่ในออร์บิทัลของ อะตอมเพียงตัวเดียว แทนที่จะอยู่เป็นคู่อิเล็กตรอน ออร์บิทัลเชิงอะตอมแต่ละวง (ระบุด้วยเลขควอนตัมสามตัว คือ n l และ m) สามารถบรรจุอิเล็กตรอนได้สองตัว (คู่อิเล็กตรอน) ที่มีสปินตรงกันข้ามกัน เนื่องจากการจับตัวของคู่อิเล็กตรอนมักให้พลังงานต่ำที่สุด ไม่ว่าจะเป็นในรูปของพันธะเคมี หรือคู่โดดเดี่ยว อิเล็กตรอนที่ขาดคู่จึงไม่ค่อยพบในเคมี เพราะโดยปกติสารที่มีอิเล็กตรอนขาดคู่มักจะไวปฏิกิริยา ในเคมีอินทรีย์โดยทั่วไปจะเกิดขึ้นเพียงช่วงสั้น ๆ ในระหว่างปฏิกิริยากับสารที่เรียกว่าอนุมูลอิสระ แต่สารนี้ก็ยังมีบทบาทสำคัญในการอธิบายวิถีปฏิกิริยาได้
อนุมูลอิสระไม่ค่อยพบในเคมีของกลุ่ม s และกลุ่ม p เนื่องจากอิเล็กตรอนขาดคู่กันจะอยู่ในเวเลนซ์ออร์บิทัล p หรือ ออร์บิทัลไฮบริด sp sp2 หรือ sp3 ออร์บิทัลเหล่านี้ระบุทิศทางที่ชัดเจน และด้วยเหตุนี้จึงทับซ้อนกันเพื่อสร้างพันธะโควาเลนต์แรง ซึ่งส่งเสริมให้เกิดไดเมอร์ของอนุมูลอิสระ อนุมูลอิสระเสถียรได้หากการเกิดไดเมอร์ส่งผลให้เกิดพันธะอ่อน หรือทำให้อิเล็กตรอนขาดคู่เสถียรโดยการไม่ประจำที่ ในทางกลับกัน อนุมูลอิสระในเคมีกลุ่ม d และกลุ่ม f พบได้ทั่วไป ออร์บิทัล d และ f ที่ระบุทิศทางน้อยกว่าและกระจายตัวมากกว่า ซึ่งมีอิเล็กตรอนขาดคู่อยู่ จะทับซ้อนกันได้น้อยลง ก่อให้เกิดพันธะที่อ่อนแอกว่า และด้วยเหตุนี้ การเกิดไดเมอร์มักจะไม่เกิดขึ้น ออร์บิทัล d และ f เหล่านี้ยังมีส่วนขยายในแนวรัศมีที่เล็กกว่าเมื่อเปรียบเทียบ ซึ่งทำให้ไม่เกิดการทับซ้อนกันจนก่อให้เกิดไดเมอร์
มีสารที่เสถียรกว่าซึ่งมีอิเล็กตรอนขาดคู่ เช่น โมเลกุลไนตริกออกไซด์ มีหนึ่งตัวตามกฎของฮุนด์ สปินของอิเล็กตรอนขาดคู่จะเรียงตัวขนานกัน ซึ่งทำให้โมเลกุลเหล่านี้มีคุณสมบัติพาราแมกเนติก
ตัวอย่างที่เสถียรที่สุดของอิเล็กตรอนขาดคู่พบในอะตอมและไอออนของแลนทาไนด์และแอกทิไนด์ ระดับชั้นย่อบ f ที่ไม่เต็มของสารเหล่านี้จะไม่ทำปฏิกิริยากับสภาพแวดล้อมมากนัก และทำให้ไม่สามารถจับคู่ได้ ไอออนที่มีจำนวนอิเล็กตรอนขาดคู่มากที่สุดคือ Gd 3+ และ Cm 3+ ซึ่งมีอิเล็กตรอนขาดคู่ 7 ตัว
อิเล็กตรอนขาดคู่จะมีโมเมนต์ขั้วคู่แม่เหล็ก ในขณะที่คู่อิเล็กตรอนไม่มีโมเมนต์ไดโพล เนื่องจากอิเล็กตรอนทั้งสองมีสปินตรงกันข้ามกัน ดังนั้นสนามไดโพลแม่เหล็กจึงอยู่ในทิศทางตรงข้ามและหักล้างกัน ดังนั้นอะตอมที่มีอิเล็กตรอนขาดคู่จะทำหน้าที่เป็นไดโพลแม่เหล็ก และมีปฏิกิริยาต่อสนามแม่เหล็ก เฉพาะธาตุที่มีอิเล็กตรอนขาดคู่เท่านั้นที่แสดงคุณสมบัติพาราแมกเนติก เฟร์โรแมกเนติก และ แอนติเฟร์โรแมกเนติก

**อ้างอิง**
หมวดหมู่:พันธะเคมี
หมวดหมู่:เคมีควอนตัม
นักเลงเรียกพ่อ

นักเลงเรียกพ่อ เป็นภาพยนตร์ไทยแนวโลดโผนปี 2529 ขนาด 35 มม. พากย์เสียงในฟิล์ม สร้างโดย บัวหลวงภาพยนตร์ จากการกำกับของผู้ที่ใช้นามแฝงว่า เทียนชัย นำแสดงโดยสรพงศ์ ชาตรี และนรีรัตน์ มนต์ศิริ

**เนื้อเรื่อง**
นักเลงเรียกพ่อ เรื่องราวของ พันตำรวจตรีเชิดชัย ธำรงค์วิทย์ (สรพงศ์ ชาตรี) นายตำรวจมือปราบเจ้าของฉายา ไอ้มือแดง เพราะเขามักจะสวมถุงมือสีแดงเวลาจับปืนออกปฏิบัติภารกิจ ที่ถูกส่งตัวมารับตำแหน่งสารวัตรคนใหม่ประจำสถานีตำรวจภูธรแห่งหนึ่งทางภาคใต้โดยมี ร้อยตำรวจโทศักดิ์ (ชูชัย รัชดา) เป็นผู้ช่วย ทำให้เป็นที่ไม่พอใจของผู้มีอิทธิพลในท้องถิ่นได้แก่ นายธรรมนูญ แสงไทย (สมชาย สามิภักดิ์), กำนันโฉม กำแพงทอง (มานพ อัศวเทพ) และ ผู้ใหญ่มิ่ง น้ำเค็ม (ไกร ครรชิต) ซึ่งทั้งสามทำงานภายใต้คำสั่งของ ตรัน ท่ายาง (กรุง ศรีวิไล) นักเลงใหญ่ที่ทำธุรกิจผิดกฎหมายทั้งค้าของเถื่อนและเฮโรอีน โดยกำนันโฉมส่งมือปืนมาลอบสังหารสารวัตรเชิดชัยแต่ก็ไม่สำเร็จ ถึงแม้จะมี ดาบไสว แก่นกระโทก (สมศักดิ์ ชัยสงคราม) ตำรวจนอกรีตเป็นสายคอยส่งข่าวให้
ต่อมานายธรรมนูญเริ่มตีตัวออกห่างอีกทั้ง ธัญญา (นรีรัตน์ มนต์ศิริ) ลูกสาวของนายธรรมนูญยังสนิทสนมใกล้ชิดกับสารวัตร ทำให้ตรันสั่งให้ผู้ใหญ่หามือปืนไปจัดการกับสารวัตรเและธัญญาแต่ก็ไม่สำเร็จ เวก (เป้า ปรปักษ์) มือขวาของนายธรรมนูญที่เคยถูกสารวัตรจับกุมมาก่อนจึงอาสาไปสืบข่าวจาก มณี เมียผู้ใหญ่ที่ตัวเองลอบเป็นชู้อยู่ จนได้ความว่าเป็นฝีมือของ ไอ้เฉียบ กับลูกน้องอีก 2 คนที่ผู้ใหญ่จัดหามาแต่ไอ้เฉียบรอดมาได้ เวกจึงจัดการสังหารไอ้เฉียบและส่งศพไปเย้ยผู้ใหญ่ถึงที่บ้าน ทำให้ผู้ใหญ่มิ่งคิดว่าเป็นฝีมือของสารวัตรจึงส่งคนไปจัดการสารวัตรพร้อมกับหมวดศักดิ์แต่ก็ถูกฆ่าตายทั้งหมด 
ทางด้านสารวัตรรู้ว่าการตายของไอ้เฉียบเป็นฝีมือของเวกจึงตามไปเค้นความจริงจนสามารถเอาชนะเวกได้ เวกจึงสารภาพเพิ่มเติมว่าตัวเองเป็นคนฆ่า ไอ้อั้น ลูกน้องกำนันที่ถูกจับติดคุกหลังจากถูกส่งไปฆ่าสารวัตรแต่ไม่สำเร็จเพื่อให้นายธรรมนูญพ้นผิดและหลุดพ้นจากขบวนการของตรัน กำนัน และผู้ใหญ่ สารวัตรจึงเกลี้ยกล่อมให้เวกให้ความร่วมมือกับทางการซึ่งเวกก็ตกลงเพื่อให้โทษหนักกลายเป็นเบาและยังให้เป็นสายคอยส่งข่าวคราวของเหล่าร้าย โดยเวกได้ให้ข้อมูลว่าในงานวันเกิดของกำนันจะมีการนัดวันส่งเฮโรอีน โดยที่กำนันไม่รู้เลยว่าตรันและผู้ใหญ่กำลังวางแผนร้ายอะไรบางอย่าง ทางด้าน ฉาด กำแพงทอง (เจริญ หงษ์ไทย) ลูกชายกำนันได้ออกจากงาน สารวัตรและหมวดศักดิ์จึงสะกดรอยตามจนได้รู้ว่าฉาดและสมุนบุกมาบ้านของ ทวน พี่ชายของ สายรุ้ง คนรักของหมวดศักดิ์ซึ่งเป็นพยาบาลที่เห็นการตายของ หมอวิทยา ที่แฉว่าไอ้อั้นถูกฆ่าก่อนอำพรางศพ โดยเป็นฝีมือของมือปืนถิ่นอื่นที่ฉาดจ้างมา จึงเข้าช่วยเหลือจนทำให้ฉาดถูกสารวัตรยิงได้รับบาดเจ็บแต่หนีรอดไปได้ ซึ่งสารวัตร หมวดศักดิ์ และทวน มาตามหาฉาดที่บ้านกำนันแต่ไม่พบเนื่องจากฉาดถูกส่งไปซ่อนและรักษาตัว
ในวันนัดส่งของ ตรันและผู้ใหญ่จับนายธรรมนูญและธัญญามาเป็นตัวประกันฐานทรยศและตีตัวออกห่าง ทางด้านดาบไสวและกำนันสังหรณ์ใจว่าตรันและผู้ใหญ่อาจจะหักหลัง และก็เป็นจริงเมื่อเฮโรอีนที่นำมาเป็นของปลอมจึงเกิดการยิงต่อสู้กันขึ้น กำนันและฉาดถูกยิงตาย ส่วนดาบไสวหนีรอดออกไปได้แต่ก็ถูกจับภายหลัง ทางด้านผู้ใหญ่มิ่งถูกจับได้โดยหมวดศักดิ์ ขณะที่ตรันถูกวิสามัญฆาตกรรม ส่วนเวกก็ถูกยิงตาย

**ตัวละครและนักแสดง**

**อ้างอิง**

**แหล่งข้อมูลอื่น**
  นักเลงเรียกพ่อ ทางเว็บไซต์ ไทยบันเทิง
หมวดหมู่:ภาพยนตร์ไทยที่ออกฉายในปี พ.ศ. 2529
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทย
หมวดหมู่:ผลกระทบทางวัฒนธรรม

หมวดหมู่:มรดก
หมวดหมู่:อิทธิพลทางสังคม
หมวดหมู่:ปรากฏการณ์ทางสังคม
หมวดหมู่:หัวข้อในวัฒนธรรม
หมวดหมู่:ผลกระทบทางสังคม

หมวดหมู่:สังคม
หมวดหมู่:ประวัติศาสตร์สังคม
หมวดหมู่:อิทธิพลทางสังคม
หมวดหมู่:ปัญหาสังคม
หมวดหมู่:ปรากฏการณ์ทางสังคม
หมวดหมู่:ผลพวงของเหตุการณ์
สปอตส์เฮลธ์

สปอตส์เฮลธ์ (Sports Health) เป็นวารสารทางการแพทย์พิชญพิจารณ์รายสองเดือน ซึ่งครอบคลุมถึงการวิจัยในสาขาเวชศาสตร์การกีฬา บรรณาธิการบริหารวารสารนี้คือเอ็ดเวิร์ด เอ็ม. วอยตีส์ (มหาวิทยาลัยมิชิแกน) วารสารนี้ได้รับการก่อตั้งขึ้นใน ค.ศ. 2009 และปัจจุบันได้รับการตีพิมพ์โดยเซจพับลิเคชันส์ร่วมกับสมาคมออร์โทพีดิกอเมริกันเพื่อเวชศาสตร์การกีฬา

**สาระสังเขปและดัชนี**
สปอตส์เฮลธ์ได้รับการจัดทำสาระสังเขปและดัชนีในแค็บอินเตอร์เนชันแนล, เซฟตีลิต และสโกปัส

**แหล่งข้อมูลอื่น**
หมวดหมู่:วารสารภาษาอังกฤษ
หมวดหมู่:วารสารออร์โทพีดิกส์
แอร์ฮอกกี้

แอร์ฮอกกี้ (air hockey) เป็นกีฬาบนโต๊ะที่ผู้เล่นสองคนพยายามทำประตูต่อกันและกันบนโต๊ะที่มีแรงเสียดทานต่ำ โดยใช้แป้นกลมมือจับสองอัน (ไม้ตี/ไม้ผลัก) และลูกฮอกกี้พลาสติกน้ำหนักเบา
ส่วนโต๊ะแอร์ฮอกกี้มีขอบยกสูงที่ช่วยให้ลูกฮอกกี้สะท้อนในแนวนอน และมีพื้นผิวเรียบลื่นมากซึ่งช่วยลดแรงเสียดทานโดยการเลื่อนลูกฮอกกี้บนเบาะลมบาง ๆ ที่พ่นออกมาจากรูระบายอากาศเล็ก ๆ ที่สร้างไว้ภายในผิวพื้น สิ่งนี้ทำให้ลูกฮอกกี้ลอยและเคลื่อนที่ไปมาบนโต๊ะได้อย่างสะดวกโดยแทบไม่สูญเสียความเร็ว ซึ่งจำลองการลื่นของลูกฮอกกี้น้ำแข็งบนลานสเกตที่เป็นเงาวาวอย่างดี จึงเป็นที่มาของชื่อเกมนี้

**สหพันธ์**
 สมาคมแอร์ฮอกกี้แห่งสหรัฐ (USAA) – ค.ศ. 1978- สมาคมนักกีฬาแอร์ฮอกกี้ (AHPA) – ค.ศ. 2015- สมาคมนักกีฬาแอร์ฮอกกี้แห่งรัฐนอร์ทแคโรไลนา (NCAHP) – ค.ศ. 2016

**อ้างอิง**

**แหล่งข้อมูลอื่น**
 แอร์ฮอกกี้-  NCAHP (North Carolina Air Hockey Players) website
Estola densepunctata

Estola densepunctata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิล

**อ้างอิง==
Estola daidalea

Estola daidalea เป็นชนิดของด้วงในวงศ์ Cerambycidae ที่ได้รับการบรรยายโดย Martins และ Galileo ใน ค.ศ. 2002 ถือเป็นแมลงที่เป็นที่รู้จักจากเอกวาดอร์

**อ้างอิง==
ปรากฏการณ์การกำบัง

ในเคมี ปรากฏการณ์การกำบัง บางครั้งเรียกว่า การกำบังเชิงอะตอม หรือ การกำบังของอิเล็กตรอน อธิบายถึงแรงดึงดูดระหว่างอิเล็กตรอนและนิวเคลียส ในอะตอมที่มีอิเล็กตรอนมากกว่าหนึ่งตัว ผลกระทบของการกำบังสามารถนิยามได้ว่าเป็นการลดลงของประจุของนิวเคลียสยังผลบนกลุ่มอิเล็กตรอน เนื่องมาจากความแตกต่างของแรงดึงดูดที่มีต่ออิเล็กตรอนในอะตอม เป็นกรณีพิเศษของฉากกั้นสนามไฟฟ้า ปรากฏการณ์นี้ยังสำคัญในโปรเจกต์ต่าง ๆ ในสาขาวัสดุศาสตร์ด้วย

**ความแรงต่อระดับชั้นอิเล็กตรอนหรือออร์บิทัล**
ยิ่งระดับชั้นอิเล็กตรอนในปริภูมิกว้างเท่าไร ปฏิสัมพันธ์ทางไฟฟ้าระหว่างอิเล็กตรอนกับนิวเคลียสก็จะอ่อนลงเนื่องจากการกั้น นอกจากนี้ เนื่องจากความแตกต่างในการแทรกซึมของออร์บิทัล เราสามารถจัดลำดับความแรงของการกั้น (S) ที่อิเล็กตรอนในออร์บิทัล (s, p, d หรือ f) ส่งผลให้กับอิเล็กตรอนที่เหลือ ดังนี้ 

**คำอธิบาย**
ในไฮโดรเจน หรืออะตอมอื่น ๆ ในหมู่ 1A ของตารางธาตุ (อะตอมที่มีเวเลนซ์อิเล็กตรอนเพียงตัวเดียว) แรงที่กระทำต่ออิเล็กตรอนจะมีค่าเท่ากับ แรงดึงดูดแม่เหล็กไฟฟ้าจากนิวเคลียสของอะตอม แต่เมื่อมีอิเล็กตรอนมากขึ้น อิเล็กตรอนแต่ละตัว (ในชั้นที่ n) จะไม่เพียงแต่ได้รับแรงดึงดูดทางแม่เหล็กไฟฟ้าจากนิวเคลียสที่เป็นบวกเท่านั้น แต่ยังได้รับแรงผลักจากอิเล็กตรอนตัวอื่นในชั้นตั้งแต่ 1 ถึง n ด้วย ซึ่งทำให้แรงสุทธิที่กระทำต่ออิเล็กตรอนในชั้นนอกมีขนาดเล็กลงอย่างเห็นได้ชัด ดังนั้นอิเล็กตรอนเหล่านี้จึงไม่ถูกพันธะกับนิวเคลียสอย่างแน่นหนาเท่ากับอิเล็กตรอนที่อยู่ใกล้นิวเคลียสมากกว่า ปรากฏการณ์นี้มักเรียกกันว่าปรากฏการณ์การแทรกซึมของออร์บิทัล ทฤษฎีการกำบังยังช่วยอธิบายว่าเหตุใดอิเล็กตรอนในระดับชั้นนอกสุดจึงถูกกำจัดออกไปจากอะตอมได้ง่ายกว่าอะตอมตัวอื่น ๆ
นอกจากนี้ ยังมีปรากฏการณ์เกราะกำบังที่เกิดขึ้นระหว่างระดับชั้นย่อย ภายในระดับพลังงานหลักเดียวกันด้วย อิเล็กตรอนในระดับชั้นย่อย s มีความสามารถในการกำบังอิเล็กตรอนในระดับชั้นย่อย p ของระดับพลังงานหลักเดียวกัน
ขนาดของปรากฏการณ์เกราะกำบังยากที่จะคำนวณได้อย่างแม่นยำเนื่องจากผลจากกลศาสตร์ควอนตัม เราสามารถประมาณประจุของนิวเคลียสยังผลบนอิเล็กตรอนแต่ละตัวได้ดังนี้
 
โดยที่ Z คือจำนวนโปรตอนในนิวเคลียสและ  เป็นจำนวนอิเล็กตรอนเฉลี่ยระหว่างนิวเคลียสและอิเล็กตรอนที่พิจารณาอยู่   สามารถพบได้โดยใช้หลักเคมีควอนตัมและสมการของชเรอดิงเงอร์ หรือโดยใช้สูตรเอมพิริคัลของสเลเตอร์
ในการสเปกโตรสโคปีกระเจิงกลับของรัทเทอร์ฟอร์ด การแก้ไขเนื่องจากการบดบังอิเล็กตรอนจะเปลี่ยนแปลงแรงผลักคูลอมบ์ระหว่างไอออนที่ตกกระทบและนิวเคลียสเป้าหมายในระยะทางไกล คือผลกระทบจากการผลักกันระหว่างอิเล็กตรอนชั้นในกับอิเล็กตรอนชั้นนอก

**ดูเพิ่มเติม**
 เลขอะตอม- ประจุแก่น- ประจุของนิวเคลียสยังผล- สารประกอบของแก๊สมีสกุล- การกีดขวางเนื่องจากขนาด- การหดขนาดของแลนทาไนด์- การหดขนาดของกลุ่ม d (หรือการหดขนาดของสแกนไดด์)

**อ้างอิง**
 archivedate=2011-07-24 - Cite web|last=Thomas|first=Dan|date=1997-10-09|title=Shielding of Electrons in Atoms from H (Z=1) to Lw (Z=103)|url=http://www.chembio.uoguelph.ca/educmat/atomdata/shield/shield.htm|access-date=2018-07-12|website=University of Guelph|archive-date=2018-02-20|archive-url=https://web.archive.org/web/20180220132432/http://www.chembio.uoguelph.ca/educmat/atomdata/shield/shield.htm|url-status=dead- Peter Atkins & Loretta Jones, Chemical principles: the quest for insight Variation in shielding effect
หมวดหมู่:เคมีควอนตัม
หมวดหมู่:ฟิสิกส์อะตอม
ภนุมฎี

ภนุมฎี (ភ្នំដី, ) เป็นเนินสูง 272 เมตรใกล้เสียมราฐ ประเทศกัมพูชา

**ที่ตั้ง**
ภนุมฎีตั้งอยู่ทางตะวันออกเฉียงใต้ของปราสาทบันทายศรี หนึ่งในวิหารหลักสมัยพระนคร และทางใต้ของพนมกุเลน ภนุมฎีเป็นส่วนหนึ่งของพื้นที่วิหารในเมืองพระนคร

**วิหารสมัยอังกอร์**
วิหารยอดเนินสร้างขึ้นในรัชสมัยพระเจ้ายโศวรมันที่ 1 (ค.ศ. 889-910)65  ภนุมฎีเป็นวิหารบนเนินแห่งเดียวที่สร้างขึ้นในรัชสมัยพระเจ้ายโศวรมันที่ 1 ส่วนวิหารอื่นที่สร้างในรัชสมัยนี้ได้แก่ปราสาทพนมบาเค็ง, ภนุมบูก และภนุมโกรม

**อ้างอิง**

**แหล่งข้อมูลอื่น**
 Mercury diagram
*Nick Ray, Cambodia
โกคุราคุไก สุขาวดีสีเลือด

lead=yes เป็นซีรีส์มังงะญี่ปุ่นที่เขียนและวาดภาพประกอบโดยยูโตะ ซาโนะ เรื่องนี้ได้รับการตีพิมพ์เป็นตอนในนิตยสารมังงะแนวโชเน็งจัมป์ สแควร์ของชูเอชะตั้งแต่เดือนกรกฎาคม พ.ศ. 2565 ได้ถูกรวบรวมตีพิมพ์เป็นเล่ม(ทังโกบง)จำนวน 4 เล่ม ณ เดือนกันยายน พ.ศ. 2567

**สื่อสิ่งพิมพ์**
โกคุราคุไก สุขาวดีสีเลือดเขียนและวาดภาพประกอบโดยยูโตะ ซาโนะ เรื่องนี้ได้ถูกนำเสนอในรูปแบบวันช็อตในชื่อ  ได้ตีพิมพ์ในนิตยสารการ์ตูนแนวโชเน็ง จัมป์ เอสคิว.  ไรส์ของสำนักพิมพ์ชูเอชะเมื่อวันที่ 27 มกราคม พ.ศ. 2563 ได้เริ่มลงพิมพ์เป็นตอนๆ ในนิตยสารจัมป์ สแควร์ของสำนักพิมพ์ชูเอชะเมื่อวันที่ 4 กรกฎาคม พ.ศ. 2565 ชูเอชะได้รวบรวมตอนต่างๆ ตีพิมพ์เป็นเล่ม(ทังโกบง) โดยเล่มแรกได้วางจำหน่ายเมื่อวันที่ 4 พฤศจิกายน พ.ศ. 2565 ได้ออกจำหน่ายไปแล้วจำนวน 4 เล่ม ณ วันที่ 4 กันยายน พ.ศ. 2567 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 18 สิงหาคม พ.ศ. 2566

**รายชื่อตอน**

**ผลตอบรับ**
ซีรีส์เรื่องนี้ติดอันดับที่ 9 ในรางวัล Next Manga Award ประจำปี พ.ศ. 2566 ในประเภทมังงะพิมพ์ ได้อันดับที่ 10 ในงาน Tsutaya Comic Award ครั้งที่ 7 เมื่อปี พ.ศ. 2566 ติดอันดับที่ 5 ในการจัดอันดับหนังสือการ์ตูนที่พนักงานร้านหนังสือแห่งชาติแนะนำประจำปี พ.ศ. 2567
ในอเมริกาเหนือ เล่มแรกได้ติดอันดับที่ 20 ในรายชื่อนิยายภาพสำหรับผู้ใหญ่ 20 อันดับแรกของเซอร์คานา บุ๊คสแกนประจำเดือนเมษายน พ.ศ. 2567

**อ้างอิง**

**แหล่งข้อมูลอื่น**
 เว็บไซต์อย่างเป็นทางการที่ จัมป์ สแควร์ ja- เว็บไซต์อย่างเป็นทางการที่ Phoenix Next th- noparen=true
หมวดหมู่:มังงะที่ตีพิมพ์ในปี พ.ศ. 2565
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะของสำนักพิมพ์ชูเอชะ
หมวดหมู่:การ์ตูนญี่ปุ่นแนวเหนือธรรมชาติ
หมวดหมู่:ฟีนิกซ์ (สำนักพิมพ์)
บึ้งประกายสายฟ้า

บึ้งประกายสายฟ้า (ชื่อวิทยาศาสตร์: Chilobrachys natanicharum) เป็นแมงมุมทารันทูลาชนิดหนึ่งในสกุล Chilobrachys ที่มีถิ่นกำเนิดในประเทศไทย โดยพบเฉพาะ ในเขตป่าชายเลน
ชื่อชนิด natanicharum ของบึ้งชนิดนี้มีที่มาจากชื่อของคุณณฐกร แจ้งเร็ว และคุณนิชดา แจ้งเร็ว ผู้บริหารกลุ่มบริษัทนิชดาธานี ซึ่งเป็นผู้ชนะในการประมูลตั้งชื่อวิทยาศาสตร์ให้กับบึ้งประกายสายฟ้า โดยรายได้จากการประมูลทั้งหมดจะถูกนำไปบริจาคเพื่อสมทบทุนช่วยเหลือเด็กที่ขาดแคลนทางการศึกษาบนดอยในโรงเรียนบ้านมูเซอ และผู้ป่วยด้วยโรคมะเร็งที่ยากไร้

**ภูมิหลัง**
ในตลาดค้าแมงมุมทารันทูล่ารู้จักกันในชื่อสามัญว่า electric blue tarantula ซึ่งเป็นชนิดที่รู้จักกันอย่างแพร่หลายและได้ชื่อมาจากขาที่เป็นประกายสีน้ำเงินและลำตัวที่มีสีสันสีดำ อย่างไรก็ตาม สีสันสีน้ำเงินของ C. natanicharum สามารถมีได้สองรูปแบบ ได้แก่ สีน้ำเงินเมทัลลิกและสีไวโอเลต โดยสีสันสีน้ำเงินของมันเป็นสีที่มีเอกลักษณ์เฉพาะเนื่องจากสีน้ำเงินเป็นสีที่หายากในธรรมชาติ ซึ่งโครงสร้างสีน้ำเงินอันเป็นเอกลักษณ์นี้ได้วิวัฒน์อย่างอิสระมาแล้วอย่างน้อย 8 ครั้ง นอกจากนี้ ยังมีความพิเศษตรงจุดที่แมงมุมทารันทูล่าชนิดเดียวเท่านั้นที่อาศัยอยู่ในป่าชายเลนของประเทศไทย บึ้งชนิดนี้ถูกจัดให้เป็นสัตว์ป่าควบคุมโดยประเทศไทย เนื่องจากสูญเสียและถูกทำลายแหล่งที่อยู่อาศัย ตามประกาศกระทรวงทรัพยากรธรรมชาติและสิ่งแวดล้อม

**แหล่งอาศัย**
ความพิเศษของแมงมุมทารันทูล่าชนิดนี้นั้นคืออาศัยอยู่ในป่าชายเลนของประเทศไทย ซึ่งมีเพียงชนิดเดียวเท่านั้น ระดับความสูงทางภูมิศาสตร์ที่พบ อาจอยู่ตั้งแต่ระดับน้ำทะเลไปจนถึงที่สูง และอาศัยอยู่ในโพรงบนต้นไม้และบนบกในป่าไม้ไม่ผลัดใบ สามารถพบได้ที่ระดับความสูงถึง 57 เมตร

**เชิงอรรถและอ้างอิง**
หมวดหมู่:แมงมุม
หมวดหมู่:สัตว์ที่พบในประเทศไทย
หมวดหมู่:Theraphosidae
Estola dilloni

Estola dilloni เป็นชนิดของด้วงในวงศ์ Cerambycidae ที่ได้รับการบรรยายโดย Zayas ใน ค.ศ. 1975 ถือเป็นแมลงที่เป็นที่รู้จักจากคิวบา

**อ้างอิง==
Estola diversemaculata

Estola diversemaculata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1943 ถือเป็นแมลงที่เป็นที่รู้จักจากบราซิล

**อ้างอิง==
คู่อิเล็กตรอน

ในเคมี คู่อิเล็กตรอน หรือ คู่ลิวอิส ประกอบด้วย อิเล็กตรอน 2 ตัวที่อยู๋ในออร์บิทัลเชิงโมเลกุลเดียวกันแต่มีสปินตรงกันข้าม Gilbert N. Lewis ริเริ่มแนวคิดของทั้งคู่อิเล็กตรอนและพันธะโควาเลนต์ในเอกสารสำคัญที่เขาตีพิมพ์ในปี 1916
ไฟล์:MO-covalent_and_polar_bonds.svg|right|thumb|250x250px| แผนภาพ MO แสดงพันธะโควาเลนต์ (ซ้าย) และพันธะโควาเลนต์แบบมีขั้ว (ขวา) ในโมเลกุลอะตอมคู่ ในทั้งสองกรณี พันธะจะถูกสร้างขึ้นโดยการก่อตัวของคู่อิเล็กตรอน
เนื่องจากอิเล็กตรอนเป็นเฟอร์มิออน หลักการกีดกันของเพาลีจึงห้ามไม่ให้อนุภาคเหล่านี้มีเลขควอนตัมเท่ากันทั้งหมด ดังนั้นเพื่อให้อิเล็กตรอนสองตัวอยู่ในออร์บิทัลเดียวกัน และด้วยเหตุนี้ถ้ามีเลขควอนตัมออร์บิทัลเท่ากัน อิเล็กตรอนทั้งสองจะต้องมีเลขควอนตัมสปินต่างกัน วิธีนี้ยังจำกัดจำนวนอิเล็กตรอนในออร์บิทัลเดียวกันไว้ที่สองด้วย
การจับคู่ของสปินมักจะให้พลังงานต่ำลง ดังนั้นคู่อิเล็กตรอนจึงมีบทบาทสำคัญในเคมี สามารถสร้างพันธะเคมีระหว่างอะตอมสองอะตอม หรืออาจเกิดขึ้นเป็นคู่เวเลนซ์อิเล็กตรอนโดดเดี่ยวก็ได้ ยังเติมเต็มระดับชั้นแก่นของอะตอมด้วย
เนื่องจากสปินเป็นคู่กันโมเมนต์แม่เหล็กของอิเล็กตรอนจึงถูกหักล้างกัน และคุณสมบัติทางแม่เหล็กของคู่นั้นโดยทั่วไปแล้วจะเป็นแบบไดอะแมกเนติก
แม้ว่าจะสังเกตพบแนวโน้มที่ชัดเจนที่อิเล็กตรอนจะจับคู่กันในเคมี แต่อิเล็กตรอนสามารถไม่จับคู่กันเป็นอิเล็กตรอนขาดคู่ได้เช่นกัน
ในกรณีของพันธะโลหะ โมเมนต์แม่เหล็กจะชดเชยกันในระดับมาก แต่พันธะจะเกิดร่วมกันมากขึ้น ดังนั้นจึงไม่สามารถแยกแยะคู่อิเล็กตรอนแต่ละคู่ได้ และจะดีกว่าหากพิจารณาอิเล็กตรอนเป็น 'ทะเล' รวม

**ดูเพิ่มเติม**
 การผลิตคู่อิเล็กตรอน- คู่ลูอิสที่ข้องกัน- กฎเอ็มเอ็นโอของเจมมิส- กรดและเบสลูอิส- นิวคลีโอไฟล์- ทฤษฎีคู่อิเล็กตรอนโครงร่างหลายเหลี่ยม

**อ้างอิง**
หมวดหมู่:ฟิสิกส์โมเลกุล
หมวดหมู่:พันธะเคมี
หมวดหมู่:เคมีควอนตัม
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองอุบลราชธานี, อำเภอวารินชำราบ และอำเภอเขื่องใน

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอเดชอุดม, อำเภอพิบูลมังสาหาร, อำเภอโขงเจียม, อำเภอบุณฑริก, อำเภอน้ำยืน, อำเภอศรีเมืองใหม่ และกิ่งอำเภอนาจะหลวย

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอม่วงสามสิบ, อำเภอตระการพืชผล, อำเภอเขมราฐ, อำเภออำนาจเจริญ, อำเภอพนา, อำเภอชานุมาน และกิ่งอำเภอกุดข้าวปุ้น

**ดูเพิ่ม**
 จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512- จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**อ้างอิง**
อุบลราชธานี
หมวดหมู่:การเลือกตั้งในจังหวัดอุบลราชธานี
จิ๋นหลี่

ถนนจิ๋นหลี่
จิ๋นหลี่ (p=Jǐnlǐ) หรือ ถนนโบราณจิ๋นหลี่ (p=Jǐnlǐ gǔjiē) เป็นถนนในนครเฉิงตู มณฑลเสฉวน ประเทศจีน ประวัติของถนนจิ๋นหลี่สามารถสืบย้อนได้ไปถึงก่อนยุคราชวงศ์ฉินมากกว่า 1,800 ปี จิ๋นหลี่ได้รับการจัดอันดับให้เป็น "ถนนที่สวยที่สุดโลก" โดยซีเอ็นเอ็นทราเวลในปี ค.ศ. 2019
ถนนจิ๋นหลี่มีความยาวประมาณ 550 เมตร เป็นส่วนหนึ่งของศาลอู่โหว และอาคารต่าง ๆ มีรูปแบบแบบสมัยราชวงศ์ชิง ถนนมีธีมเป็นวัฒนธรรมสามก๊กซึ่งเป็นประเพณีพื้นบ้านดั้งเดิม บนถนนมีบาร์ โรงแรม ร้านขายขนม และร้ายขายของที่ระลึกจำนวนมาก ถนนจิ๋นหลี่ได้รับการปรับปรุงใหม่ในปี ค.ศ. 2004
ในปี ค.ศ. 2005 ถนนจิ๋นหลี่ได้รับการเรียกว่าเป็น "ถนนคนเดินย่านการค้าของนครระดับสิบอันดับแรกของชาติ" ใน ปี ค.ศ. 2006 จิ๋นหลี่ได้รับการเรียกว่าเป็น "ฐานสาธิตอุตสาหกรรมวัฒนธรรมแห่งชาติ" โดยกระทรงวัฒนธรรม ถนนจิ๋นหลี่มีนักท่องเที่ยวเยี่ยมชมถึง 18,000,000 คนต่อปีในปี ค
ศ. 2018 โดยเฉพาะในช่วงเทศกาลตรุษจีน ผู้คนจำนวนมากมาร่วม "งานศาลใหญ่"

**อ้างอิง**

**แหล่งข้อมูลอื่น**
 จิ๋นหลี่
หมวดหมู่:สถานที่ท่องเที่ยวในมณฑลเสฉวน
ดีปซีก

ดีปซีก (DeepSeek, s=深度求索) เป็นบริษัทปัญญาประดิษฐ์ของจีนที่พัฒนาโมเดลภาษาขนาดใหญ่แบบโอเพนซอร์ส (LLM) บริษัทมีสำนักงานใหญ่ตั้งอยู่ที่เมืองหางโจว มณฑลเจ้อเจียง และได้รับเงินทุนจาก ไฮฟลายเออร์ กองทุนป้องกันความเสี่ยงของจีน ซึ่งมี เหลียง เหวินเฟิง (梁文峰) ผู้ร่วมก่อตั้งกองทุนเป็นผู้ก่อตั้งบริษัทในปี ค.ศ. 2023 และดำรงตำแหน่งซีอีโอ
โมเดล DeepSeek-R1 ให้การตอบสนองที่เทียบเคียงได้กับโมเดลภาษาขนาดใหญ่ร่วมยุค เช่น GPT-4o และ o1 ของโอเพนเอไอ แม้จะมีการลงทุนในต้นทุนที่ต่ำกว่าอย่างมาก—อยู่ที่ 6 ล้านเหรียญสหรัฐ เมื่อเทียบกับ 100 ล้านเหรียญสหรัฐสำหรับ GPT-4 ของโอเพนเอไอในปี ค.ศ. 2023–และใช้พลังการประมวลผลเพียงหนึ่งในสิบของโมเดลภาษาขนาดใหญ่ของคู่แข่ง โมเดลเอไอของดีปซีกได้รับการพัฒนาขึ้นท่ามกลางมาตรการคว่ำบาตรของสหรัฐฯ ต่อจีนสำหรับชิปเอ็นวีเดียซึ่งมีจุดประสงค์เพื่อจำกัดความสามารถของประเทศในการพัฒนาระบบเอไอขั้นสูง
ในวันที่ 10 มกราคม ค.ศ. 2025 ดีปซีกได้เปิดตัวแอปจักรกลสนทนาฟรีตัวแรกโดยใช้โมเดล DeepSeek-R1 สำหรับไอโอเอสและแอนดรอยด์ และในวันที่ 27 มกราคม DeepSeek-R1 ได้แซงหน้า ChatGPT ขึ้นเป็นแอปฟรีที่มีการดาวน์โหลดมากที่สุดในแอปสโตร์ในสหรัฐอเมริกา

**ความเป็นมา**
ในเดือนกุมภาพันธ์ ค.ศ. 2016 ไฮ-ฟลายเออร์ ก่อตั้งโดย เหลียง เหวินเฟิง ซึ่งเป็นผู้ที่หลงใหลในปัญญาประดิษฐ์ โดยเขาเริ่มต้นการซื้อขายในช่วงวิกฤตการเงิน ค.ศ. 2007–2008 ขณะศึกษาอยู่ที่มหาวิทยาลัยเจ้อเจียง ในปี ค.ศ. 2019 เขาได้ก่อตั้งไฮ-ฟลายเออร์เป็นกองทุนป้องกันความเสี่ยงที่มุ่งเน้นการพัฒนาและการใช้อัลกอริทึมการซื้อขายด้วยปัญญาประดิษฐ์ และภายในปี ค.ศ. 2021 ไฮ-ฟลายเออร์ก็ใช้ปัญญาประดิษฐ์ในการซื้อขายทั้งหมด
ในเดือนเมษายน ค.ศ. 2023 ไฮ-ฟลายเออร์ได้เริ่มต้นห้องปฏิบัติการปัญญาประดิษฐ์ทั่วไปเพื่อวิจัยและพัฒนาเครื่องมือปัญญาประดิษฐ์ที่แยกออกจากธุรกิจด้านการเงินของบริษัท และในเดือนพฤษภาคม ค.ศ. 2023 บริษัทได้จัดตั้งเป็นหน่วยงานอิสระภายใต้ชื่อ ดีปซีก บริษัทร่วมทุนต่าง ๆ มองว่าการลงทุนในดีปซีกอาจไม่สามารถสร้างผลตอบแทนในระยะเวลาอันสั้นได้
หลังจากเปิดตัว DeepSeek-V2 ในเดือนพฤษภาคม ค.ศ. 2024 ซึ่งมีประสิทธิภาพสูงในราคาที่ต่ำ ดีปซีกได้กลายเป็นปัจจัยกระตุ้นให้เกิดสงครามราคาสำหรับโมเดลปัญญาประดิษฐ์ในประเทศจีน โดยได้รับฉายาว่า "พินตัวตัวของเอไอ" บริษัทเทคโนโลยีขนาดใหญ่อื่น ๆ เช่น ไบต์แดนซ์, เทนเซ็นต์, ไป่ตู้ และ อาลีบาบา ต่างลดราคาของโมเดลเอไอของตนเพื่อแข่งขันกับบริษัท แม้ว่าดีปซีกจะตั้งราคาที่ต่ำ แต่กลับสามารถทำกำไรได้ ต่างจากคู่แข่งที่ยังขาดทุนอยู่
ในปัจจุบันดีปซีกมุ่งเน้นเฉพาะการวิจัยและยังไม่มีแผนการเชิงพาณิชย์ในรายละเอียด
ดีปซีกมีแนวทางการจ้างงานที่ให้ความสำคัญกับความสามารถทางเทคนิคมากกว่าประสบการณ์การทำงาน โดยพนักงานใหม่ส่วนใหญ่เป็นนักศึกษาที่เพิ่งจบการศึกษา หรือผู้พัฒนาที่มีประสบการณ์ในสายงานเอไอยังไม่มากนัก

**อ้างอิง**

**แหล่งข้อมูลอื่น**
  Anthology of DeepSeek papers- deepseek-ai
หมวดหมู่:ก่อตั้งในประเทศจีนในปี พ.ศ. 2566
หมวดหมู่:บริษัทปัญญาประดิษฐ์
หมวดหมู่:ห้องปฏิบัติการปัญญาประดิษฐ์
หมวดหมู่:บริษัทจีนที่ก่อตั้งในปี พ.ศ. 2566
หมวดหมู่:หางโจว
ฉบับร่าง:เขตบากราเชนอฟสกี

เขตบากราเชนอฟสกี (Багратио́новский райо́н) เป็นเขตการปกครองหนึ่งในสิบห้าเขตของแคว้นคาลินินกราด ประเทศรัสเซีย และหากพิจารณาในเชิงเขตเทศบาล เขตนี้ได้รับการรวมเป็น เขตเทศบาลบากราเชนอฟสกี เขตตั้งอยู่ทางทิศตะวันตกเฉียงใต้ของแคว้น มีพื้นที่ sp= ศูนย์กลางการบริหารของเขตนี้คือเมืองบากราเชนอฟสก์

**ประชากร**
จำนวนประชากร: ; 45,672 (สำมะโนประชากร ค.ศ. 2002); . ประชากรของเมืองบากราเชนอฟสก์คิดเป็น 19.8% ของประชากรทั้งหมดในเขต

**อ้างอิง ==
ฉบับร่าง:เขตบัลติสกี

----
เขตบัลติสกี (Балтийский район) เป็นเขตการปกครองหนึ่งในสิบห้าเขตของแคว้นคาลินินกราด ประเทศรัสเซีย ในฐานะหน่วยการปกครองระดับเทศบาล พื้นที่นี้ได้รับการจัดตั้งเป็นเขตเทศบาลบัลตีย์สกี ศูนย์กลางการบริหารคือเมืองบัลติสค์ ซึ่งมีประชากรอาศัยอยู่จำนวน  คิดเป็น 90.7% ของประชากรทั้งหมดของเขต เขตนี้เป็นเขตที่อยู่ทางตะวันตกสุดของประเทศรัสเซีย โดยหมู่บ้านนาร์เมล์นที่ถูกทิ้งร้างเป็นจุดที่อยู่ไกลออกไปทางตะวันตกสุดของประเทศ
เขตบัลติสกีตั้งอยู่บนคาบสมุทรแซมเบียทางตะวันตกของแคว้นตามแนวชายฝั่งทะเลบอลติกและเป็นส่วนหนึ่งของทะเลสาบวีสตูลา เขตนี้มีพื้นที่ขนาด sp= โดยประมาณครึ่งหนึ่งประกอบด้วยส่วนของแหลมวิสตูลาที่อยู่ในรัสเซีย ซึ่งเป็นเขตห้ามคนอาศัย ยกเว้นส่วนเล็ก ๆ บนปลายสุดด้านเหนือซึ่งเป็นส่วนหนึ่งของเมืองบัลติสค์ เขตบัลติสกีมีพรมแดนติดกับเขตเซเลโนกราดสกีทางเหนือ และมีพรมแดนระหว่างประเทศติดกับโปแลนด์ทางใต้

**อ้างอิง ==
ฉบับร่าง:เขตเชอร์เนียคอฟสกี

เขตเชอร์เนียคอฟสกี (Черняховский райо́н) เป็นเขตการปกครองหนึ่งในสิบห้าเขตของแคว้นคาลินินกราด ประเทศรัสเซีย ในแง่การแบ่งเขตเทศบาลได้รวมเป็น เขตเทศบาลเชอร์เนียคอฟสกี ตั้งอยู่ใจกลางของแคว้นคาลินินกราด เขตนี้มีพื้นที่ sp= ศูนย์การปกครองของเขตคือ เมืองเชอร์เนียคอฟสก์ จำนวนประชากร: ; 57,521 คน (จากการสำรวจประชากรในปี ค.ศ. 2002); . จำนวนประชากรของเชอร์เนียคอฟสก์คิดเป็น 77.9% ของจำนวนประชากรทั้งหมดของเขต

**อ้างอิง ==
การประกวดเพลงยูโรวิชันปี 2012

การประกวดเพลงยูโรวิชันปี 2012 (Eurovision Song Contest 2012, Concours Eurovision de la chanson 2012) เป็นการประกวดเพลงซึ่งมีกำหนดจัดขึ้นเป็นครั้งที่ 57 ที่เมืองบากู ประเทศอาเซอร์ไบจาน ดำเนินการโดยสหภาพการแพร่สัญญาณวิทยุและโทรทัศน์แห่งยุโรป และมีอิชติไมเตเลวีซีออน (ไอตีวี) เป็นเจ้าภาพ การประกวดจัดขึ้นที่บากูคริสตัลฮอลล์ในวันที่ 22 และ 24 พฤษภาคมสำหรับรอบรองชนะเลิศ และในวันที่ 26 พฤษภาคมสำหรับรอบชิงชนะเลิศ การแข่งขันจัดขึ้นภายหลังชัยชนะของเอลดาร์และไนการ์ ด้วยเพลง รันนิงสแกร์ ในการประกวดปีก่อนหน้า สำหรับการประกวดในปีนี้ ได้มีเลย์ลา อาลิเยวา นาร์กิซ เบิร์ก-ปีเตอร์เซน และเอลดาร์ กาซิมอฟเป็นพิธีกร
การประกวดในปีนี้มีประเทศที่เข้าร่วมทั้งหมด 42 ประเทศ โดยมอนเตเนโกรได้กลับมาเข้าร่วมการประกวดอีกครั้งตั้งแต่การเข้าร่วมครั้งสุดท้ายในปี 2009 ในขณะที่อาร์มีเนีย ถอนตัวเนื่องจากข้อกังวลด้านความปลอดภัยระหว่างความขัดแย้งนากอร์โน-คาราบัคกับอาเซอร์ไบจาน โปแลนด์ก็ได้ถอนตัวด้วยเช่นกันด้วยเหตุผลทางด้านเศรษฐกิจ
ผู้ชนะในการประกวดครั้งนี้คือลอรีนจากสวีเดนด้วยเพลง "ยูโฟเรีย" และมีรัสเซีย เซอร์เบีย อาเซอร์ไบจาน และแอลเบเนียได้อันดับที่สองถึงห้าตามลำดับ โดยแอลเบเนียได้รับอันดับที่ดีที่สุดจนถึงปัจจุบัน ในประเทศกลุ่มบื๊กไฟว์ เยอรมนี อิตาลี และสเปนสามารถทำผลงานได้ถึงสิบอันดับแรก โดยได้อันดับที่แปด เก้า และสิบตามลำดับ
ก่อนการแข่งขัน เกิดความกังวลทางการเมืองและการประท้วงที่เกิดขึ้นรอบๆ ประเทศเจ้าภาพ รวมถึงประวัติด้านสิทธิมนุษยชนและข้อกล่าวหาจากกลุ่มรณรงค์ที่ว่าบากูกำลังดำเนินการขับไล่ผู้คนออกจากพื้นที่ในการก่อสร้างสถานที่จัดการแข่งขัน

**อ้างอิง**
หมวดหมู่:การประกวดเพลงยูโรวิชัน
Myriapoda

Myriapods () เป็นสมาชิกของไฟลัมย่อย Myriapoda ซึ่งประกอบดด้วยสัตว์ขาปล้อง เช่น กิ้งกือ และ ตะขาบ กลุ่มนี้ประกอบด้วยสปีชีส์ประมาณ 13,000 ชนิด ซึ่งทั้งหมดอาศัยอยู่บนพื้นดิน
แม้ว่าหลักฐานทางโมเลกุลและฟอสซิลที่คล้ายกันจะแสดงการกระจายพันธุ์ในช่วงยุคแคมเบรียน ฟอสซิลที่เก่าแก่ที่สุดของ Myriapoda พบได้ในช่วงระหว่าง Late Silurian และ Early Devonian โดย Pneumodesmus เป็นหลักฐานแรกที่ค้นพบและทำให้ทราบการหายใจด้วยอากาศบนบก ฟอสซิล Myriapoda อื่น ๆ ที่พบในช่วงเวลาใกล้เคียงกัน ได้แก่ Kampecaris obanensis และ Archidesmus sp. การจัดจำแนกทางฟีโลเจนีของ Myriapoda ยังคงเป็นที่ถกเถียงกันอยู่
การศึกษาวิทยาศาสตร์เกี่ยวกับ Myriapoda เรียกว่า myriapodology และผู้ที่ศึกษา Myriapoda เรียกว่า myriapodologists

**อ้างอิง**

**แหล่งข้อมูลอื่น**
  Myriapod Fossil Record - University of Bristol-  International Journal of Myriapodology-  International Society of Myriapodology-  British Myriapod and Isopod Group-  Myriapods, the World's Leggiest Animals - North America
Mandibulata

ไฟลัมย่อย Mandibulata เป็นหนึ่งในกลุ่มย่อยหลักของไฟลัมสัตว์ขาปล้องร่วมกับเชลิเซอราตา Mandibulates ประกอบด้วย สัตว์พวกกุ้งกั้งปู (กุ้ง, ปู, ฯลฯ), Myriapoda (ตะขาบ และ กิ้งกือ) และแมลงที่แท้จริงทั้งหมด ชื่อ "Mandibulata" มาจาก กราม ซึ่งเป็นคู่ของขาที่มีการปรับเปลี่ยนเพื่อใช้ในการประมวลผลอาหาร ซึ่งเป็นลักษณะที่พบได้ในสมาชิกส่วนใหญ่ของกลุ่มนี้
Mandibulates ถูกแบ่งออกเป็นกลุ่มที่ยังคงอยู่ ได้แก่ Myriapoda (กิ้งกือและตะขาบ เป็นต้น) และ Pancrustacea (รวมทั้งแมลงและสัตว์พวกกุ้งกั้งปู เป็นต้น) การศึกษาทางพันธุกรรมเชิงโมเลกุลระบุว่ากลุ่มสัตว์ขาปล้องที่มีชีวิตในปัจจุบันมีความเกี่ยวข้องกันตามที่แสดงในแผนภูมิแสดงลำดับวิวัฒนาการด้านล่างนี้ สัตว์พวกกุ้งกั้งปูไม่ก่อให้เกิดกลุ่มโมโนฟีลีเนื่องจากแมลงและ Hexapoda อื่น ๆ ได้วิวัฒนาการมาจากกลุ่มนี้

**ดูเพิ่ม**
Atelocerata
*Marrellomorph
*Myriochelata
*Pancrustacea
*Crustaceomorpha
*Antennulata
*Arachnomorpha
*Uniramia

**อ้างอิง ==
Pancrustacea

Pancrustacea เป็นเคลดที่ประกอบด้วย สัตว์พวกกุ้งกั้งปูและ hexapods ทั้งหมด (แมลงและญาติของมัน)Zrzavý1997 การจัดกลุ่มนี้ขัดแย้งกับสมมุติฐาน Atelocerata ที่เชื่อว่า Hexapoda และ Myriapoda เป็นกลุ่มพี่น้องและ สัตว์พวกกุ้งกั้งปูมีความเกี่ยวข้องกันน้อยกว่า ตั้งแต่ปี ค.ศ. 2010 กลุ่ม Pancrustacea ได้รับการยอมรับอย่างกว้างขวางจากการศึกษาหลาย ๆ ครั้งที่พบว่า Hexapoda อยู่ภายในกลุ่มสัตว์พวกกุ้งกั้งปูRota-Stabelli2010 เคลดนี้ยังถูกเรียกว่า Tetraconata ซึ่งหมายถึงการมีเซลล์กรวยสี่เซลล์ใน ommatidiaDohle2001 คำว่า "Tetraconata" ได้รับความนิยมจากนักวิทยาศาสตร์บางคนเพื่อหลีกเลี่ยงความสับสนกับการใช้ "pan-" ที่หมายถึงเคลดที่ประกอบด้วย crown group และกลุ่มสาขาของมันทั้งหมดRichter2009

**อ้างอิง ==
Hexapoda

ไฟลัมย่อย Hexapoda (จากภาษากรีก หมายถึง 'หกขา') หรือ hexapods ประกอบด้วยเคลดที่ใหญ่ที่สุดของสัตว์ขาปล้อง และรวมถึงสปีชีส์สัตว์ขาปล้องที่ยังมีชีวิตอยู่ส่วนใหญ่ ซึ่งประกอบด้วย กลุ่มยอดชั้นแมลง (แมลงแท้) รวมถึงกลุ่มเล็ก ๆ ที่เรียกว่า Entognatha ซึ่งประกอบด้วยสามชั้นของสัตว์ขาปล้องที่ไม่มีปีกซึ่งเคยถูกพิจารณาว่าเป็นแมลง ได้แก่ Collembola (สปริงเทล), Protura (โคนเฮด) และ Diplura (ทูพรองค์บริตเทลเทล) แมลงและสปริงเทลเป็นสิ่งมีชีวิตที่มีความอุดมสมบูรณ์สูงและเป็นหนึ่งในผู้นำการผสมเกสรที่สำคัญที่สุด, ผู้บริโภคขั้นต้น (ในห่วงโซ่อาหาร), ซากสัตว์/สัตว์กินซาก และไมโครพรีเดเตอร์ในระบบนิเวศทางบก
Hexapoda มีชื่อจากลักษณะเด่นที่แตกต่างที่สุดของพวกมัน ได้แก่ แผนร่างกายสามส่วนคือ ท้อง และขาสามคู่ สัตว์ขามีปล้องส่วนใหญ่มีขามากกว่าสามคู่ การศึกษาล่าสุดส่วนใหญ่พบว่า Hexapoda เป็นกลุ่มย่อยของสัตว์พวกกุ้งกั้งปู

**อ้างอิง**

**แหล่งข้อมูลอื่น**
 Hexapoda- Dichotomous key to the Hexapoda- cite web |url=http://tolweb.org/tree?group=Hexapoda&contgroup=Arthropoda |publisher=Tree of Life Web Project |title=Hexapoda. Insects, springtails, diplurans, and proturans
เสถียร เสถียรธรรมะ

เสถียร เสถียรธรรมะ หรือเดิมชื่อ เสถียร เศรษฐสิทธิ์ เกิดเมื่อวันที่ 20 เมษายน พ.ศ. 2497 เป็นผู้ก่อตั้งและเจ้าของ และประธานเจ้าหน้าที่บริหารคาราบาวกรุ๊ป ผู้ผลิตเครื่องดื่มชูกำลังคาราบาวแดง เปลี่ยนนามสกุลเพราะคาดว่านามสกุลใหม่นี้มาจากชื่อบริษัท เสถียรธรรมโฮลดิ้ง ซึ่งเป็นบริษัทของเสถียรและภรรยากับลูก 

**ประวัติ**
เสถียรเกิดในครอบครัวชาวไทยเชื้อสายจีน พ่อแม่ขายก๋วยเตี๋ยวเรืออยู่ที่จังหวัดฉะเชิงเทรา เริ่มทำงานตั้งแต่อายุ 11 ปี โดยเริ่มจากการหัดทำฝังพลอยหัวแหวน และขายเสื้อผ้าที่ตลาดพาหุรัด จนสอบเทียบชั้น ม.ศ.5 และเข้าเรียนต่อระดับอุดมศึกษาที่คณะเศรษฐศาสตร์ มหาวิทยาลัยธรรมศาสตร์ ใน พ.ศ. 2518 ระหว่างศึกษาที่นี่เข้าร่วมขบวนการคนหนุ่มสาว กระทั่งเกิดเหตุการณ์ 6 ตุลา 2519 เขาตัดสินใจเข้าร่วมการต่อสู้ในเขตป่าเขา พร้อมเพื่อนนักศึกษารุ่นเดียวกัน ในช่วงระหว่าง พ.ศ. 2519-2524 เสถียรหรือชื่อจัดตั้งในป่า สหายคง ใช้ชีวิตอยู่ในเขตงาน 203 ของพรรคคอมมิวนิสต์แห่งประเทศไทย (พคท.) อีสานใต้ หลังจบหลักสูตรโรงเรียนการเมือง-การทหาร เสถียรทำหน้าที่เป็นหมอทหาร มิตรสหายจึงเรียกชื่อ หมอคง 
เมื่อกลับเข้าเมืองได้ศึกษาต่อ และทำธุรกิจโรงงานทำตะปู ที่อำเภอบางพลี จังหวัดสมุทรปราการ จน พ.ศ. 2531  เสถียร ขยายกิจการสร้างโรงงานเพิ่ม ซื้อที่มา 1 ไร่ ถมดินเสร็จยังไม่ทันสร้างโรงงาน มีคนมาขอซื้อ ได้กำไรล้านกว่าบาท จึงเข้าสู่วงการอสังหาริมทรัพย์และหมู่บ้านจัดสรร
พ.ศ. 2542 เสถียร กับ สุพจน์ ธีระวัฒนชัย รวบรวมเงินกว่า 40 ล้านบาท เพื่อนำไปลงทุนในธุรกิจไมโครบริวเวอรี พร้อมสร้างโรงเบียร์ขนาดใหญ่ 1,000 ที่นั่ง ชื่อ โรงเบียร์เยอรมันตะวันแดง เปิดสาขาแรกที่ถนนพระราม 3 เขตยานนาวา ก่อนจะขยายไปยังสาขาเลียบทางด่วนรามอินทรา และสาขาแจ้งวัฒนะ
เสถียรก่อตั้งบริษัทคาราบาวกรุ๊ป ใน พ.ศ. 2545 ร่วมกับเพื่อนนักร้องเพื่อชีวิต แอ๊ด คาราบาว และนำบริษัทเข้าสู่มหาชนใน พ.ศ. 2557 เสถียรติดทำเนียบ 50 มหาเศรษฐีไทยเป็นครั้งแรกเมื่อ พ.ศ. 2563 และในปี 2565 เขาคือมหาเศรษฐีไทยในอันดับที่ 24 มูลค่าทรัพย์สิน 1.5 พันล้านเหรียญ หรือ 5.28 หมื่นล้านบาท
พ.ศ. 2564 เสถียรลาออกจากตำแหน่งประธานกรรมการบริษัท คาราบาวกรุ๊ป จำกัด (มหาชน) โดยมอบให้ณัฐชไม ถนอมบูรณ์เจริญ นั่งเก้าอี้ประธานกรรมการแทน

**ชีวิตส่วนตัว**
ลูกชายคนเล็กชื่อ ร่มธรรม เป็นกรรมการผู้จัดการของบริษัทคาราบาวที่จดทะเบียนในตลาดหลักทรัพย์ ส่วนลูกชายคนโต วีรธรรม เป็นซีอีโอของเครือร้านค้าปลีก ซีเจ เอ็กซ์เพรส

**อ้างอิง**
หมวดหมู่:นักธุรกิจชาวไทย
หมวดหมู่:มหาเศรษฐีชาวไทย
ฉบับร่าง:วัดศรีสมพร

วัดศรีสมพร หรือ วัดบ้านแบก เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่  บ้านแบก หมู่ที่  ๘  ตำบลนาทอง  อำเภอเชียงยืน  จังหวัดมหาสารคาม  มีเนื้อที่ประมาณ๑๖ ไร่ ได้รับพระราชทานวิสุงคามสีมาครั้งล่าสุด เมื่อ พ.ศ. 2557 วัดแห่งนี้มีพระพุทธรูปสำคัญ คือ พระพุทธศิลารัตน์ (หลวงปู่หิน) ประดิษฐานในอุโบสถ

**ประวัติความเป็นมา**
เดิมชื่อ วัดโพธิ์ ก่อตั้งขึ้นในปี พ.ศ. 2348 โดยชาวบ้านร่วมกันสร้างวัดขึ้นพร้อมกับการตั้งหมู่บ้าน ต่อมาได้เปลี่ยนชื่อเป็น วัดศรีสมพร ได้รับพระราชทานวิสุงคามสีมาครั้งแรก เมื่อปี พ.ศ. 2502 เคยเปิดสอนโรงเรียนพระปริยัติธรรมแผนกธรรมเมื่อปี พ.ศ. 2467 และโรงเรียนพระปริยัติธรรมประจำตำบลเมื่อปี พ.ศ. 2534

**เสนาสนะที่สำคัญ**

**อุโบสถ   **
     แต่เดิมเป็นสิมขนาดย่อม (สิมแม่) ก่ออิฐถือปูนผสมยางบง สร้างก่อนปี พ.ศ.๒๔๖๐ ต่อมาได้ปฏิสังขรณ์ใหม่เป็นอุโบสถทรงไทยมาตราฐาน แบบ ค. เมื่อ พ.ศ.  ๒๕๐๓ บูรณปฏิสังขรณ์ครั้งล่าสุด พ.ศ.๒๕๕๗
ภายในอุโบสถประดิษฐานพระประธาน มีพระนามว่า พระปทุมโลกประโชติ เป็นพระพุทธรูปโลหะ สร้างเมื่อ พ.ศ.๒๕๐๗ โดยคณะคุณยายแจ่ม พงษ์มิตร -คุณยายทิพย์ คงมัย ด้านหน้าพระประธานประดิษฐานพระพุทธศิลารัตน์ (หลวงปู่หิน)

**ศาลาการเปรียญ**
    เดิมเป็นศาลากึ่ง๒ชั้น สร้างเมื่อ  พ.ศ.  ๒๕๐๗ ต่อมา ได้ปรับปรุงเป็นศาลา ๒ชั้น ใช้เป็นที่ปฏิบัติธรรมและประกอบกิจกรรมต่าง ๆ

**มณฑปบูรพาจารย์**
     สร้างเมื่อ  พ.ศ.  ๒๕๒๐ เดิมจะใช้เป็นที่ประดิษฐานพระพุทธศิลารัตน์ แต่มีขนาดเล็กเกินไปไม่เหมาะแก่การประดิษฐาน ต่อมาจึงเปลี่ยนเป็นที่ประดิษฐานรูปเหมือนบูรพาจารย์ หลวงปู่ทวด สมเด็จโต และหลวงปู่พุฒ

**หอพระไตรปิฎก**
เป็นที่เก็บคัมภีร์ใบลาน สร้างเมื่อ  พ.ศ.  ๒๕๕๗ 

**พระพุทธศิลารัตน์**
    พระพุทธศิลารัตน์ หรือหลวงพ่อหิน หรือ หลวงปู่หิน เป็นพระพุทธรูปเก่าแก่ แกะสลักจากหินศิลาแลง ศิลปะล้านช้างสกุลช่างพื้นบ้าน ประดิษฐานด้านหน้าพระประธานในอุโบสถ เป็นที่เคารพศรัทธาของชาวบ้านแบกและหมู่บ้านใกล้เคียง ตามตำนานว่าสร้างเทียมพระแก้วมรกต ผู้เฒ่าตาคำ หรือผู้เฒ่าศรีเชียงใหม่ อัญเชิญมาจากเวียงจันทน์คราวอพยพ

**รายนามเจ้าอาวาส**
เจ้าอาวาสวัดศรีสมพรรูปแรกตั้งแต่ครั้งยังเป็นวัดโพธิ์ ปรากฏนามว่า พระอาจารย์ประดู่ หรือหลวงปู่ดู่ ครองวัดจนมรณภาพ หลังจากนั้นก็ไม่ปรากฏนามเจ้าอาวาสว่ามีใครบ้าง มาสืบได้อีกครั้งราวปี ๒๔๒๖ เป็นต้นมา ดังรายนามต่อไปนี้
๑.     พระเคน  พ.ศ. ๒๔๒๖-๒๔๓๘  
๒.   พระปัสเสน  พ.ศ. ๒๔๓๘-๒๔๕๒  
๓.    พระสิมมะลี  พ.ศ. ๒๔๕๒-๒๔๕๒  
๔.    พระปัตถา  พ.ศ. ๒๔๕๒-๒๔๕๓  
๕.     พระบุญตา พ.ศ. ๒๔๕๓-๒๔๕๔  
๖.      พระสุบิน พ.ศ. ๒๔๕๔-๒๔๕๘  
๗.     พระสุ่ย พ.ศ.  ๒๔๕๘-๒๔๖๐  
๘.     พระอ้วน พ.ศ.  ๒๔๖๐-๒๔๖๑  
๙.       พระหล้า พ.ศ.  ๒๔๖๑-๒๔๖๒  
๑๐.     พระอินทร์  พ.ศ. ๒๔๖๒-๒๔๖๕  
๑๑.     พระบัวพันธ์  พ.ศ. ๒๔๖๕-๒๔๖๙
๑๒.     พระเล่  พ.ศ. ๒๔๖๙-๒๔๗๘  
๑๓.     พระเรือง  พ.ศ. ๒๔๗๘-๒๔๘๐  
๑๔.     พระตู้  พ.ศ. ๒๔๘๐-๒๔๘๓  
๑๕.     พระครูพิศิษฏ์สังวรญาณ  พ.ศ. ๒๔๘๓-๒๔๙๘  
๑๖.      พระปลัดคำภู  อติสฺสโย  พ.ศ. ๒๔๙๘-๒๕๐๐  
๑๗.    พระปลัดหมื่น  ผคฺคุโณ  พ.ศ. ๒๕๐๐-๒๕๐๓  
๑๘.     พระครูพิศิษฏ์สังวรญาณ  พ.ศ. ๒๕๐๓-๒๕๒๕  
๑๙.      พระใบฎีกาประดิษฐ์  ปญฺญาทีโป พ.ศ.  ๒๕๒๕-๒๕๒๙  
๒๐.     พระครูสุวรรณธรรมโสภิต  พ.ศ. ๒๕๓๐-๒๕๓๑  
๒๑.     พระอธิการประสิทธิ์  อธิปญฺโญ ตั้งแต่  พ.ศ.  ๒๕๓๓- ๒๕๔๓
๒๒.   พระพัง  กตปุญฺโญ   ตั้งแต่ พ.ศ. ๒๕๔๓- ๒๕๕๐
๒๓. พระครูสุธรรมานุกิจ พ.ศ.๒๕๕๐ - ปัจจุบัน

**อ้างอิง ==
กลุ่มติวเดือด เลือดนักสู้

กลุ่มติวเดือด เลือดนักสู้ (스터디그룹 ) เป็นละครโทรทัศน์เกาหลีใต้ที่กำลังออกอากาศ โดยมี ออม ซ็อน-โฮ และ โอ โบ-ฮย็อน ร่วมเขียนบท กำกับโดย อี จัง-ฮุน และ ยู บ็อม-ซัง  และนำแสดงโดย ฮวัง มิน-ฮย็อน, ฮัน จี-อึน, ชา อู-มิน, อี จ็อง-ฮย็อน , ชิน ซู-ฮย็อน, ยุน ซัง-จ็อง และคง โด-ยู เรื่องนี้สร้างจากเว็บตูนชื่อเดียวกันของ ชิน ฮย็อง-อุก เกี่ยวกับเด็กผู้ชายคนหนึ่งที่อยากจะเรียนหนักเพื่อให้บรรลุเป้าหมายของเขา ออกอากาศตอนแรกทางช่อง TVING เมื่อวันที่ 23 มกราคม ค.ศ. 2025

**เรื่องย่อ**
กลุ่มติวเดือด เลือดนักสู้ เล่าเรื่องของกามิน ผู้มีพรสวรรค์ด้านการต่อสู้เพียงอย่างเดียว แต่เขายังพยายามเรียนอย่างหนักเพื่อบรรลุเป้าหมายในการเข้ามหาวิทยาลัยด้วยการจัดตั้งกลุ่ม Study Group

**นักแสดงและตัวละคร**

**นักแสดงหลัก**
 ฮวัง มิน-ฮย็อน รับบทเป็น ยุน กา-มิน- ฮัน จี-อึน รับบทเป็น อี ฮัน-กย็อง- ชา อู-มิน รับบทเป็น พี ฮัน-อุล- อี จ็อง-ฮย็อน รับบทเป็น คิม เซ-ฮย็อน- ชิน ซู-ฮย็อน รับบทเป็น อี จี-อู- ยุน ซัง-จ็อง รับบทเป็น ชเว ฮี-ว็อน
 เพื่อนสนิทของจี-อู- คง โด-ยู รับบทเป็น อี จุน

**นักแสดงสมทบ**
 คิม ย็อง-อา รับบทเป็น จ็อน มี-ฮย็อน
 แม่ของกา-มิน- มอร์แกน ฮู รับบทเป็น กุก กวัน-อู- อี กวัง-ฮี รับบทเป็น ดู-ฮุน- จู ย็อน-อู รับบทเป็น คิม ซุน-ช็อล- ซอ ดง-กยู- คว็อน ฮย็อง-ซ็อก รับบทเป็น อี แด-ช็อล- อิม จี-ซ็อบ รับบทเป็น แอนตี้

**การผลิต**

**การพัฒนา**
กลุ่มติวเดือด เลือดนักสู้ กำกับโดย อี จัง-ฮุน และ ยู บ็อม-ซัง และเขียนโดย ออม ซ็อน-โฮ และโอ โบ-ฮย็อน วางแผนโดยสตูดิโอดรากอน และผลิตโดย Ylab Plex ละครซีรีส์เรื่องนี้ดัดแปลงมาจากเว็บตูนชื่อดังในชื่อเดียวกันที่เขียนโดย ชิน ฮย็อง-อุก

**คัดเลือกนักแสดง**
เมื่อวันที่ 10 สิงหาคม ค.ศ. 2023 มีรายงานว่า ฮวัง มิน-ฮย็อน ได้รับเลือกให้รับบทตามที่เพลดิสเอนเตอร์เทนเมนต์ เอเจนซี่ของเขาระบุ เมื่อวันที่ 20 กันยายน TVING เปิดเผยรายชื่อนักแสดงหลักซึ่งได้แก่ ฮวัง มิน-ฮย็อน, ฮัน จี-อึน, ชา อู-มิน, อี จ็อง-ฮย็อน, ยุน ซัง-จ็อง และคง โด-ยู

**ออกอากาศ**
กลุ่มติวเดือด เลือดนักสู้ ได้รับการยืนยันให้ออกอากาศตอนแรกทาง TVING ในวันที่ 23 มกราคม ค.ศ. 2025

**อ้างอิง**
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:รายการโทรทัศน์ที่สร้างจากเว็บตูนของเกาหลีใต้
หมวดหมู่:ละครโทรทัศน์เกาหลีใต้เกี่ยวกับวัยรุ่น
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์แนวมัธยมปลายเกาหลีใต้
หมวดหมู่:ละครโทรทัศน์แนววัยรุ่นเกาหลีใต้
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในคริสต์ทศวรรษ 2020
ณัฐชนน อาภาศรีรัตน์

ณัฐชนน อาภาศรีรัตน์ (เกิดเมื่อวันที่ 13 มิถุนายน พ.ศ.2533) ณัฐ เป็นอดีตผู้ประกาศข่าวและพิธีกรในสังกัดช่อง 7 เอชดีเกิดที่จังหวัดสงขลา เริ่มเข้าสู่วงการผู้ประกาศข่าวในโครงการสรรหาผู้ประกาศข่าวหน้าใหม่และผ่านการคัดเลือกเป็น 1 ใน 10 คนสุดท้าย จากที่มีคนสมัครมากถึง 3,000 คน มีผลงานเป็นผู้ประกาศข่าวในอดีต "ข่าวเด็ด 7 สี", "เช้าข่าว 7 สี" และ พิธีกร "เดินหน้าประเทศไทย" เป็นต้น

**ประวัติ**
ณัฐชนน เกิดวันที่ 13 มิถุนายน พ.ศ. 2533 จบการศึกษาจากโรงเรียนวรนารีเฉลิม จังหวัดสงขลาจบการศึกษาปริญญาตรี มหาวิทยาลัยกรุงเทพ คณะนิเทศศาสตร์ ภาควิชาวิทยุกระจายเสียงและวิทยุโทรทัศน์ (เกียรตินิยมอันดับ 2) ปริญญาโท มหาวิทยาลัยกรุงเทพ คณะนิเทศศาสตร์ ภาควิชาวิทยุกระจายเสียงและวิทยุโทรทัศน์ (เกียรตินิยมอันดับ 2) และปริญญาโท มหาวิทยาลัยกรุงเทพ คณะนิเทศศาสตร์ 

**การทำงาน**
ณัฐชนน เริ่มเข้าสู่วงการสู่เป็นผู้ประกาศข่าวในวัยช่วงมัธยมเคยเป็นนักร้องในวงดนตรีของเพื่อนสมัยในโรงเรียน
ในช่วงปี 2554 - 2556 ณัฐชนนเริ่มทำงานเป็นผู้ประกาศข่าวและผู้สื่อข่าวภาคสนามในสังกัด NBT 2 HD ต่อมาในปี 2557 ณัฐชนนสมัครในการเป็นผู้ประกาศข่าวและผู้สื่อข่าวในโครงการสรรหาผู้ประกาศข่าวหน้าใหม่และผ่านการคัดเลือกเป็น 1 ใน 10 คนสุดท้าย จากที่มีคนสมัครมากถึง 3,000 คน เป็นผู้ประกาศข่าวในสังกัดช่อง 7 สี ใน รุ่นที่ 3 พร้อมกับ สุคนธ์เพชร ผลประดิษฐานนท์, บัวบูชา ปุณณนันท์, นภัสกรณ์ เสรีโรจน์สิริ, ปิ่นปินัทธ์ ฐากุลวีรนันท์, ณิชารีย์ พัดทอง, นนททิกานต์ เฟื่องสุเมธีพงศ์, กุลธิดา พงษ์แจ่ม, และกุญชนิตา กุญชร ณ อยุธยา มีผลงานเป็นผู้ประกาศข่าวในอดีต "ข่าวเด็ด 7 สี", "เช้าข่าว 7 สี" และ พิธีกร "เดินหน้าประเทศไทย" เป็นต้น
เมื่อวันที่ 1 เมษายน พ.ศ.  2566 ณัฐชนน ตัดสินใจยุติสัญญาการเป็นผู้ประกาศข่าวสังกัดช่อง 7 เอชดี 
ภายหลังณัฐชนน ได้ลงสมัครทางการเมืองเป็นโฆษกพรรคเปลี่ยนของ พันธ์ธวัช นาควิสุทธิ์ หรือ นอท หัวหน้าพรรคเปลี่ยน เป็นต้น
ปัจจุบัน ณัฐชนน เป็นนักแสดง กำลังผลงานละครซีรีย์ในช่วงปี 2568ทางสังกัดค่าย Well Thailand อยู่ในช่วงกำลังถ่ายทำ

**ผลงานผู้ประกาศข่าว**

**ผลงานในอดีต**
 2554-2556 ผู้สื่อข่าวภาคสนามใน ช่อง NBT 2 HD- 2557-2561 พิธีกรรายการ เดินหน้าประเทศไทย ช่อง 7 เอชดี- 2557-2560 ข่าวเด็ดภาคดึก ช่อง 7 เอชดี- 2562-2566 กรีน สปอร์ต ช่วง 7 สี ช่วยชาวบ้าน ช่อง 7 เอชดี- 2563-2564 ข่าวเช้า 7 สี ช่อง 7 เอชดี
*2563-2565 ช่วง ณัฐชนน เลิฟเลย ในช่วง (สนามข่าว 7 สี) ช่อง 7 เอชดี
*2565-2566 ข่าวเด็ด 7 สี ช่อง 7 เอชดี

**รางวัล**
 2563 รางวัลเหมราช บุคคลต้นแบบ สาขาสื่อมวลชน ประจำปี 2563 ครั้งที่ 4

**อ้างอิง**

**แหล่งข้อมูลอื่น**
@nnatchnonn
*natchanon apasrirat
หมวดหมู่:ผู้ประกาศข่าวชาวไทย
หมวดหมู่:ละครโทรทัศน์เกาหลีใต้เกี่ยวกับวัยรุ่น

หมวดหมู่:รายการโทรทัศน์เกี่ยวกับวัยรุ่น
หมวดหมู่:ละครโทรทัศน์เกาหลีใต้
เลารา ทอร์น

เลารา ทอร์น (Laura Thorn; เกิด ค.ศ. 1999 หรือ 2000) เป็นนักร้องชาวลักเซมเบิร์ก เธอจะเป็นตัวแทนของประเทศตนเองในการประกวดเพลงยูโรวิชันปี 2025 ด้วยเพลง "ลาปูเปมงต์เลอซง" ที่บาเซิล ประเทศสวิตเซอร์แลนด์

**ชีวิตและการทำงาน**
ทอร์นได้รับการฝึกฝนด้านทฤษฎีดนตรี เปียโน เชลโล คีย์บอร์ด ดนตรีบรรเลง และการเต้นรำตั้งแต่อายุยังน้อย โดยตั้งแต่อายุห้าขวบ ทอร์นได้เข้าร่วมแสดงบนเวทีและเข้าร่วมการแข่งขันดนตรีหลายครั้ง เธอสำเร็จการศึกษาปริญญาโทด้านทฤษฎีดนตรี การสอนดนตรี และการขับร้องเพลงป๊อปจากสถาบันดนตรีและการสอนชั้นนำแห่งนามูร์ ทอร์นเป็นครูที่วิทยาลัยดุริยางคศิลป์แอฌวลต์เซิชท์
ในปี 2024 ฌูว์เลียง ซาลวียาและลูว์ดอวิก-อาแล็กซ็องดร์ วีดาล ดูโอผู้ประพันธ์เพลงชาวปารีสกำลังมองหาผู้ขับร้องเพลงสำหรับเพลงใหม่ของพวกเขา และต่อมาก็ได้รับคำแนะนำจากทอร์นวาตนจะร้องเพลงของพวกเขา ซึ่งต่อมามีชื่อว่า "ลาปูเปมงต์เลอซง" ทอร์นได้ส่งเพลงเข้าแข่งขัน การประกวดเพลงลักเซมเบิร์กปี 2025 ซึ่งถือเป็นการประกวดเพลงระดับประเทศของลักเซมเบิร์กสำหรับการคัดเลือกตัวแทนประเทศเข้าร่วมการประกวดเพลงยูโรวิชันปี 2025 โดยในวันที่ 18 พฤศจิกายน ค.ศ. 2024 ทอร์นได้รับเลือกให้เป็นหนึ่งในเจ็ดผู้เข้ารอบสุดท้าย เมื่อวันที่ 25 มกราคม 8"L"2025 ในรอบชิงชนะเลิศของ การประกวดเพลงลักเซมเบิร์กปี 2025 ซึ่งจัดขึ้นที่ร็อคฮอลล์ ทอร์นได้รับคะแนนสูงสุดจากคณะกรรมการนานาชาติ และอันดับที่สองในการลงคะแนนเสียงจากผู้ชมทางโทรทัศน์ ส่งผลให้เธอชนะการแข่งขันและได้เป็นตัวแทนของลักเซมเบิร์กในการประกวดเพลงยูโรวิชันปี 2025 ที่บาเซิล

**ผลงานเพลง**

**ซิงเกิล**
 ค.ศ. 2024 – ลาปูเปมงต์เลอซง

**อ้างอิง**
หมวดหมู่:ศิลปินชาวลักเซมเบิร์ก
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2025
หมวดหมู่:การลู่เข้า

หมวดหมู่:ลำดับและอนุกรม
หมวดหมู่:ฟังก์ชันและการจับคู่
หมวดหมู่:การวิเคราะห์เชิงจริง
หมวดหมู่:การวิเคราะห์เชิงซ้อน
Dicondylia

Dicondylia (Dicondylia) เป็นกลุ่มทางอนุกรมวิธาน (taxon) ที่ประกอบด้วยแมลงทั้งหมด ยกเว้นจั๊กจั่นหางกระโดด (อาร์เคโอจีนาธา (Archaeognatha)) สมาชิกในกลุ่มไดคอนไดเลียมีขากรรไกรล่างที่ยึดติดกับกระดองหัวด้วยจุดหมุนสองจุด (dicondyl) ซึ่งแตกต่างจากขากรรไกรล่างแบบบรรพบุรุษที่มีจุดหมุนเพียงจุดเดียว (monocondyl); อย่างไรก็ตาม สมาชิกในกลุ่มอาร์เคโอจีนาธาก็มีขากรรไกรแบบไดคอนดิลเช่นกัน แต่โครงสร้างดังกล่าวไม่เหมือนกับโครงสร้างใน "แมลงไดคอนดิลแท้" 

**หมายเหุต**

**อ้างอิง**
 Bernhard Klausnitzer: Insecta (Hexapoda), Insekten In Westheide, Rieger (Hrsg.): Spezielle Zoologie Teil 1: Einzeller und Wirbellose Tiere. Gustav Fischer Verlag, Stuttgart, Jena 1997; S. 626f.
หมวดหมู่:สัตว์ขาปล้อง

มแลง